डोगरी लेखकें आस्तै, आलोचना दी भूमिका ते ओह्‌दें म्हत्तव दी समझ दी विस्तार बी जरूरी ऐ। ईमानदार समझदार आलोचक दा कम्म होंदा ऐ—लेखक ते पाठक दे बश्कार पुल बनाना। रचनाएं दी व्याख्या करियै, ओह्‌दे गुणदोश, त्रुटियां दस्सियै ते रचनाएं दे आस्वादन, उन्दी समझ च शामल होना ; साहित्य ते समाजी जीवन दे दरम्यान संतुलन कायम करना, उस जीवन दी रचना च अभिव्यक्ति गी जांचियै, परखियै ते समाज च इक सांझी संवेदना दा संचार करना, विकास करना, आलोचक साहित्यक परम्परा बी बनांदा ऐ ते साहित्य परम्परा बनाने च रचनाकार ते आलोचक दियां भूमिकां इक-दूई दियां पूरक न, इक-दुए दा सहयोग मंगदियां न, साहित्य दे विकास लेई बी ते साहित्यक परम्परा बनाने लेई बी दौनें बश्कार सृजनशील सरबंधें दी लोड़ ऐ। जीवन मुल्लें दे प्रतिपादन च ते संस्कृति दी सुरक्षा ते समृद्धि च दौंनें दी भागीदारी जरूरी ऐ।